Irbju iela (Daugavpils)

Irbju iela ir iela Daugavpilī, Viduspoguļankas apkaimē. Tā sākas krustojumā ar Liepziedu ielu, stiepjas ziemeļaustrumu un ziemeļu virzienā un beidzas krustojumā ar Plotičku ielu. Irbju ielā ir privātmāju apbūve.

Ielas kopējais garums ir aptuveni 810 metri, tā sastāv no diviem atsevišķiem posmiem. Pirmais posms sakas no Liepziedu ielas, ved uz ziemeļaustrumiem un beidzas savienojumā ar Ūdru ielu. Šī posma garums ir 516 metri. Otrais posms sākas no Ventas ielas, ved uz ziemeļiem un beidzas krustojumā ar Plotičku ielu, tā garums ir 294 metri. Visā garumā Irbju iela klāta ar grants segumu. Satiksmes kustība norit abos virzienos vienā joslā. Sabiedriskais transports pa Irbju ielu nekursē, tuvākā pietura ir "Vāveru iela" Ventas ielā.

Ielas sākotnējais nosaukums bija Vidus iela. 1957. gadā iela ieguva tagadējo nosaukumu, kurš vairs nav mainījies.

 Ielu savienojumi 
Irbju iela ir savienota ar šādām ielām:
 Liepziedu iela (T veida krustojums)
 Zaru iela
 Jersikas iela
 Ūdru iela (Y veida krustojums)
 Ventas iela (T veida krustojums)
 Plotičku iela (T veida krustojums)

 Atsauces 

Kategorija:Ielas Viduspoguļankā